text:
спазването на МВЦ вече не са приложими за този внос. Следователно според Trunsun Solar Комисията не може да обяви за недействителни фактурите във връзка с ангажимента, тъй като разглежданият внос не е бил предмет на разпоредбите във връзка с ангажимента и произтичащите от нарушението им правни последици.
 (33)
 Както е обяснено в съображение 31, Trunsun Solar е било обвързано с ангажимента, когато са били сключени сделките за продажба и са били издадени фактурите във връзка с ангажимента. Ангажиментът е бил в сила до 1 октомври 2017 г. С писмото от 20 септември 2017 г. Комисията обясни, че CCCME и производителите износители ще бъдат освободени от задълженията във връзка с ангажимента, считано от 1 октомври 2017 г., и поиска продажбите до 30 септември 2017 г. да бъдат докладвани на Комисията. Самият факт, че разглежданите соларни панели са били допуснати за свободно обращение в ЕС съгласно регламента за отмяна, не означава, че Trunsun Solar не е трябвало да се съобрази с изискванията на ангажимента, докато той все още е бил в сила. Поради това тези твърдения бяха отхвърлени.
 (34)
 Освен това CCCME и Trunsun Solar заявиха, че Комисията няма правомощия да разследва нарушенията на ангажимента за допуснати за свободно обращение соларни панели, считано от 1 октомври 2017 г. Според Trunsun Solar, в съответствие със съображения 54 и 57 от регламента за отмяна Комисията може да провежда разследвания във връзка със спазването на ценовия ангажимент и може да започва нови разследвания само за стоки, които са били допуснати за свободно обращение, докато ценовият ангажимент все още е бил в сила.
 (35)
 Както е посочено в съображение 33, Комисията отбелязва, че фактът, че разглежданите соларни панели са били допуснати за свободно обращение в ЕС съгласно регламента за отмяна, не означава, че Trunsun Solar не е трябвало да се съобрази с изискванията на ангажимента, докато той все още е бил в сила. Освен това разглежданите сделки за продажба на соларните панели са били сключени с вносителя и фактурите във връзка с ангажимента и съответните сертификати за поет ангажимент са били издадени по време на ангажимента. Поради това горното твърдение се отхвърля.
 (36)
 Trunsun Solar обясни в своето изявление фактологичния контекст за сделките, изброени в съображение 26: дружеството е издало 12-те фактури във връзка с ангажимента за продажба на соларни панели на вносител на ценовото равнище на МВЦ, приложима към датата на фактурите във връзка с ангажимента. Между 23 август и 13 септември 2017 г. Trunsun Solar е издало 12 фактури във връзка с ангажимента и е получило съответните сертификати за поет ангажимент от CCCME. След публикуването на 16 септември 2017 г. на регламента за отмяна вносителят и Trunsun Solar договориха отново по-ниска продажна цена по тези сделки на равнището на МВЦ като променливо мито, която предстоеше да бъде въведена с регламента за отмяна. Вследствие на това на 20 септември 2017 г. Trunsun Solar и вносителят подписаха допълнително споразумение, а Trunsun Solar издаде отново 12 нови търговски фактури в съответствие с разпоредбите на съответно приложение V към антидъмпинговия регламент за прегледа с оглед изтичане на срока


text:
на действие на мерките и приложение 4 към антисубсидийния регламент за прегледа с оглед изтичане на срока на действие на мерките („фактури по МВЦ като променливо мито“). Фактурите бяха издадени със задна дата, съвпадаща с датата на издаване на фактурите във връзка с ангажимента. Trunsun Solar заяви, че е издало 12-те фактури по МВЦ като променливо мито със същата дата и референтен номер като фактурите във връзка с ангажимента, за да осигури съгласуваност с други документи по сделката и да замени фактурите във връзка с ангажимента, и че доколкото му е известно, последните не са били представени при митническото оформяне от страна на вносителя. Освен това Trunsun Solar заяви, че е издало фактурите по МВЦ като променливо мито в изпълнение на регламента за отмяна. То заяви, че ако вносителят представи само фактурите във връзка с ангажимента при митническото оформяне, условията за прилагане на МВЦ като променливо мито не биха били изпълнени, тъй като тези фактури не отговарят на изискванията, определени съответно в приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките.
 (37)
 Първо, Комисията отбелязва, че Trunsun Solar би могло да издава фактури във връзка с ангажимента единствено докато ангажиментът е бил в сила. На дружеството е било забранено да издава търговски фактури в съответствие с разпоредбите на съответно приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките. Именно в този дух Комисията поясни на 20 септември 2017 г., че вносът на соларни панели, придружени от фактура във връзка с ангажимента и сертификат за поет ангажимент и преминали митническо оформяне, считано от 1 октомври, ще бъде предмет на регламента за отмяна и ще трябва да бъде в съответствие с него. Второ, докато Trunsun Solar заяви, че е издало отново фактурите по МВЦ като променливо мито след 20 септември 2017 г., Комисията отбелязва, че по-голямата част от въпросните соларни панели са били вече изпратени за ЕС преди тази дата и следователно е могло да бъдат изпратени само със съответната фактура във връзка с ангажимента. Трето, като издава отново фактури по МВЦ като променливо мито на по-ниска цена и стойност, в своя търговска вреда, за да замени фактурите във връзка с ангажимента за соларни панели, които вече са били изпратени до вносителя, Trunsun Solar постави под въпрос смисъла и ефективността на ангажимента. Четвърто, Trunsun Solar е издало отново фактурите, тъй като е очаквало, че въпросните соларни панели ще бъдат допуснати за свободно обращение съгласно регламента за отмяна. По отношение на въпросните соларни панели няма друго търговско основание, което да е довело до намаляване на цената. На последно място, Trunsun Solar не е докладвало на Комисията въпросните продажби по тяхната реална стойност, а по стойността и цената на фактурата във връзка с ангажимента, въпреки че докладването е било осъществено много след издаването на фактурите по

type: legislation

jurisdiction: EU


text:
МВЦ като променливо мито. С оглед на горепосоченото Комисията е на мнение, че продажбите, посочени в съображение 26, са били сключени в рамките на ангажимента и е трябвало да бъдат придружени от съответната фактура и сертификат за поет ангажимент, както и че цената е трябвало да съответства на цената от ценовия ангажимент.
 (38)
 Комисията отбелязва също така, че за всяка от сделките, изброени в съображение 26, при митническото оформяне са били представени два набора от фактури от страна на вносителя: една фактура в съответствие с разпоредбите, посочени в съответно приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките, както и друга фактура, която Комисията счита за фактура във връзка с ангажимента. Двете фактури съдържат едни и същи спецификации (дата, референтен номер, клиент, количество и стойност), но различен формат и условия на плащане. Комисията отбелязва също така, че условията за плащане, съдържащи се във фактурите по МВЦ като променливо мито, за които се твърди, че са били издадени от Trunsun Solar след допълнителното споразумение от 20 септември 2017 г. (вж. съображение 37), не съответстват на условията за плащане, договорени в последното. Това повдига въпроси относно достоверността и точността на фактурите по МВЦ като променливо мито.
 (39)
 Trunsun Solar заяви, че предложението на Комисията за обявяване на фактурите във връзка с ангажимента и на фактурите с МВЦ като променливо мито за недействителни, представлява нарушение на принципа на основателните очаквания, тъй като Trunsun Solar е очаквало МВЦ като променливо мито да се прилага за вноса му в ЕС, извършен на 1 октомври 2017 г. или след това. Освен това според Trunsun Solar Комисията не е установила, че Trunsun Solar е нарушило изискванията на регламента за отмяна.
 (40)
 Както е посочено в съображение 31, Trunsun Solar е било обвързано с ангажимента, когато разглежданите сделки за продажба са били сключени с вносителя. Регламентът за отмяна не е бил нито публикуван, нито е бил в сила, когато са били сключени сделките за продажба и съответните търговски фактури. Поради тази причина Trunsun Solar е поискало и получило съответните сертификати за поет ангажимент и е докладвало тези продажби на Комисията като продажби по ангажимента. Комисията установи, че поради неспазването на действащите изисквания във връзка с ангажимента Trunsun Solar не е трябвало да се ползва от МВЦ като променливо мито, въведена с регламента за отмяна. Поради това твърденията се отхвърлят. Освен това Комисията отбелязва, че фактурите с МВЦ като променливо мито са издадени преди електронното писмо на службите на Комисията от 28 септември 2017 г. Следователно това електронно писмо не би могло да породи основателни очаквания на дата, предхождаща изпращането му. Във всеки случай съдържанието на това електронно писмо не дава основание да се смята, че спазването на ангажимента би могло да се прекрати преди 1 октомври 2017 г.
 (41)
 Trunsun Solar заяви, че настоящото предложение на Комисията е непропорционално предвид факта, че соларните панели са били допуснати за свободно обращение в ЕС при пълно


text:
спазване на МВЦ като променливо мито и поради това не са имали причиняващото вреда въздействие върху промишлеността на Съюза. Следователно Trunsun Solar не следва да бъде обект на същите наказателни мерки като други предприятия, нарушили умишлено ангажимента.
 (42)
 Комисията проверява дали дружеството спазва ангажимента с оглед на условията, посочени в него. Условията на ангажимента са приети от производителя износител. В замяна на това той има право на най-благоприятната за него форма на мерки за търговска защита, тъй като тя му позволява да избегне заплащането на мита, при условие че спазва ангажимента (19). Следователно прилагането на обичайната форма на митата в ситуация, при която производителят износител е нарушил ангажимента, не е непропорционално, а представлява просто прилагане на обичайните правила, тъй като нарушението на ангажимента не оправдава най-благоприятното третиране. Единственият аргумент, изтъкнат от Trunsun Solar, за да обоснове непропорционалността на обявяването на недействителност е неговото твърдение, че при вноса на стоките се е съобразило по същество с МВЦ като променливо мито. Този довод е неубедителен по простата причина, че въпросът за действителния дъмпинг по конкретна сделка за износ е от значение само за евентуално възстановяване съгласно член 11, параграф 8 от основния антидъмпингов регламент (20). Ако в резултат на спазването на МВЦ дъмпинговият марж по конкретния износ е бил действително намален или дори премахнат, вносителят може да поиска възстановяване. Освен това Комисията отбелязва, че в момента на нарушението не и имало гаранция, че митническото оформяне ще се осъществи действително след 30 септември 2017 г. В този случай Комисията счита, че Trunsun Solar е нарушило задълженията си във връзка с ангажимента, както е посочено в съображение 25. Поради това твърдението, че предложението на Комисията е непропорционално, се отхвърля.
 (43)
 Както CCCME, така и Trunsun Solar посочиха, че Комисията не може да обявява за недействителни фактурите във връзка с ангажимента, тъй като действието на оправомощаващите разпоредби на член 3, параграф 2, буква б) от Регламент за изпълнение (ЕС) No 1238/2013, член 2, параграф 2, буква б) от Регламент за изпълнение (ЕС) 2017/367, член 2, параграф 2, буква б) от Регламент за изпълнение (ЕС) No 1239/2013 и член 2, параграф 2, буква б) от Регламент за изпълнение (ЕС) 2017/366 е изтекло и те са отменени с Регламент за изпълнение (ЕС) 2017/1570, което означава, че няма правна разпоредба, която да позволява понастоящем обявяването на фактурите във връзка с ангажимента за недействителни. Освен това Trunsun Solar посочи, че Комисията няма правно основание да обяви за недействителни фактурите с МВЦ като променливо мито, тъй като в член 2, параграф 2, буква б) от антидъмпинговия регламент за прегледа с оглед изтичане на срока на действие на мерките и в член 2, параграф 2, буква б) от антисубсидийния регламент за прегледа с оглед изтичане на срока на действие на мерките се посочва единствено правомощието на Комисията да обявява за недействителни фактури, издадени в нарушение на ангажимента.
 (44)
 Trunsun Solar заяви също така, че Комисията не може да разпорежда предполагаемо събиране с обратно действие на мита върху внос през минали периоди, стоките от който вече са допуснати за свободно обращение. Според


text:
Trunsun Solar събирането с обратно действие на антидъмпингови и изравнителни мита, без преди това да е извършено регистриране и повторно налагане на временно мито върху този внос, би представлявало нарушение на член 8, параграфи 1, 9 и 10, на член 10, параграф 5 от основния антидъмпингов регламент, както и на член 13, параграфи 1, 9 и 10, и член 16, параграф 5 от основния антисубсидиен регламент.
 (45)
 Що се отнася до твърдението за предполагаемо обратно действие при налагането на мерките, Комисията отбелязва, че в съответствие с член 8, параграф 10 от основния антидъмпингов регламент и член 13, параграф 10 от основния антисубсидиен регламент временно мито може да се наложи само когато разследването, довело до ангажимента, не е приключило. Тези разпоредби обаче не се прилагат за настоящия случай.
 (46)
 Този случай се отнася до прекратяване на временното неплащане на антидъмпингови и изравнителни мита, тъй като бе установено, че условията за продължаване на посоченото неплащане вече не са изпълнени.
 (47)
 Комисията припомня, че в съответствие с Решение 2013/423/ЕС нарушенията на ангажимента могат да са свързани с определени сделки (21). Комисията установи, че сделките, които са в нарушение на ангажимента, са намерили материален израз във фактурите, обявени за недействителни. Това дава възможност на митническите органи на държавите членки да съберат пълния размер на митническото задължение. Това не засяга възможността митническите органи да събират тези мита независимо от официалното констатиране от страна на Комисията на наличието на нарушение на ангажимента, въз основа на общите правила на Регламент за изпълнение (ЕС) No 1238/2013 и Регламент за изпълнение (ЕС) No 1239/2013.
 (48)
 Чрез нормативните актове за обявяване на фактурите за недействителни Комисията уведомява митническите органи на държавите членки, че временното несъбиране на приложимите антидъмпингови и изравнителни мита е отменено и че трябва да бъдат събирани индивидуалните мита върху съответния внос. При тези обстоятелства се прилагат окончателните мита, въведени с член 9, параграф 4 от основния антидъмпингов регламент и с член 14, параграф 4 от основния антисубсидиен регламент.
 (49)
 Събирането на митата, които е трябвало да бъдат дължими през цялото време, не представлява нарушение на принципа за недопускане на обратно действие, нито пък нарушение на принципа на основателни очаквания: Trunsun Solar е било обвързано с условията на ангажимента в замяна на временно несъбиране на антидъмпинговите и изравнителните мита. Тъй като не е спазило посочените условия, дружеството не може да претендира, че е имало основателни очаквания. Твърдението за предполагаемо обратно действие следователно бе отхвърлено.
 (50)
 На последно място, Комисията разгледа твърдението, че разпоредбите на член 3, параграф 2, буква б) от Регламент за изпълнение (ЕС) No 1238/2013, член 2, параграф 2, буква б) от Регламент за изпълнение (ЕС) 2017/367, член 2, параграф 2, буква б) от Регламент за изпълнение (ЕС) No 1239/2013 и член 2, параграф 2, буква б) от Регламент за изпълнение (ЕС) 2017/366 са изтекли и са отменени с Регламент за изпълнение (ЕС) 2017/1570.
 (51)
 Комисията обясни, че нарушението на ангажимента е извършено по време на периода на неговото прилагане.
 (52)
 Както е посочено в съображение 16 по-горе, съображение 54 от Регламент за изпълнение (ЕС) 2017/1570


text:
гласи следното: „Комисията продължава да провежда разследвания по отношение на спазването на ценовия ангажимент и може да започне нови разследвания за стоки, които са били допуснати за свободно обращение в периода, в който ангажиментът все още се е прилагал. За тези разследвания продължават да се прилагат членове 2 и 3 от регламенти за изпълнение (ЕС) 2017/366 и (ЕС) 2017/367. По-специално, митническо задължение ще възникне от момента на приемане на декларацията за допускане за свободно обращение: а) в момента, в който по отношение на внос, фактуриран от участващи в ангажимента дружества, бъде установено, че не са изпълнени едно или повече от условията по ангажимента; или б) когато с регламент или решение, в който/което се посочват конкретни трансакции, Комисията констатира, че ангажиментът е нарушен, и обяви съответните фактури във връзка с ангажимента за недействителни. Освен това Комисията прецени, че производител износител, за който бъде констатирано, че е нарушил ангажимента, следва да не може да се ползва от МВЦ като променливо мито дори ако тези констатации са направени след прекратяване на ценовия ангажимент. В тези случаи МВЦ като променливо мито следва повече да не се прилага. След това Комисията следва да премахне наименованията на съответното(ите) дружество(а) от новото приложение VI и новото приложение 5 със същия правен акт, в който е установено неспазването.“
 (53)
 В това отношение Комисията отбеляза, че има правомощия да обявява за недействителни фактури във връзка с ангажимента съгласно член 14 от основния антидъмпингов регламент и член 24 от основния антисубсидиен регламент. Освен това в регламента за изпълнение на Комисията, с който фактурите се обявяват за недействителни, се посочва само правната последица от нарушението на ангажимента, която произтича пряко от член 8 от основния антидъмпингов регламент и член 13 от основния антисубсидиен регламент. Тези правомощия са посочени отново в член 2 от Регламент за изпълнение (ЕС) 2017/366 и член 2 от Регламент за изпълнение (ЕС) 2017/367, както и в член 3 от Регламент за изпълнение (ЕС) No 1238/2013 и член 2 от Регламент за изпълнение (ЕС) No 1239/2013.
 (54)
 Тъй като извършеното от Trunsun Solar нарушение на ангажимента е настъпило преди влизането в сила на регламента за отмяната, Комисията има право да обяви за недействителни фактурите съгласно член 3 от Регламент за изпълнение (ЕС) No 1238/2013, член 2 от Регламент за изпълнение (ЕС) 2017/367, член 2 от Регламент за изпълнение (ЕС) No 1239/2013 и член 2 от Регламент за изпълнение (ЕС) 2017/366. Фактът, че Комисията не е знаела за това нарушение, преди посочените разпоредби да бъдат отменени с регламента за отмяната, не променя необходимостта от ефективно прилагане на тези правила и изискването фактурите да бъдат обявени за недействителни от момента на настъпване на нарушението. Поради това твърдението беше отхвърлено.
 (55)
 След изслушването на 9 юни 2020 г. Trunsun Solar повтори изложените по-горе доводи. Освен това дружеството посочи, че не е съгласно със становището на Комисията, че не е имало право да сключва сделки за продажба по силата на регламента за отмяна, докато ангажиментът все още е бил в сила. Trunsun Solar заяви, че становището на Комисията не е съвместимо с


text:
правните изисквания на регламента за отмяна, тъй като целта на фактурите с МВЦ като променливо мито е била да се увеличи правната сигурност за икономическите оператори чрез определяне на подходяща МВЦ на невредоносно равнище. Освен това Trunsun Solar заяви, че двуседмичният преходен период преди влизането в сила на МВЦ като променливо мито, е имал за цел да позволи на стопанските субекти да се приспособят към съществено променените пазарни обстоятелства както по отношение на процедурните изисквания за бъдещ внос, така и на необходимото ниво на цените, което трябва да бъде спазено. Trunsun Solar заяви също така, че без двуседмичния преходен период износителите не биха могли да продават при МВЦ като променливо мито на 1 октомври 2017 г. (т.е. датата на влизане в сила на регламента за отмяна), а едва шест седмици по-късно поради времето за доставка по море между китайското пристанище и границата на Съюза.
 (56)
 В отговор на тези коментари Комисията отбелязва, че както е посочено в съображение 37 по-горе, Trunsun Solar е било обвързано с ангажимента до 30 септември 2017 г. Съгласно условията на ангажимента Trunsun Solar не е можело да издава търговски фактури. Комисията отбелязва също така, че регламентът за отмяна не е бил нито в сила, нито е бил публикуван към момента на първоначалното сключване на сделките за продажба. Освен това, както е посочено в съображение 37, в писмо до CCCME Комисията поясни, че износът с фактура във връзка с ангажимента ще бъде приет и ще премине митническо оформяне съгласно регламента за отмяна, считано от 1 октомври 2017 г. Въпреки че в действителност е бил предоставен двуседмичен преходен период, за да могат икономическите оператори да се приспособят към новия режим, търговските условия за разглежданите соларни панели са били договорени преди публикуването на регламента за отмяна и преразгледани, когато тези соларни панели вече са били изпратени. Комисията също така отбелязва, че изискванията по отношение на процедурите и ценовото равнище е нямало да бъдат нарушени, ако вносът бе преминал митническо оформяне с фактура във връзка с ангажимента след влизането в сила на регламента за отмяна. Поради това тези твърдения се отхвърлят.
 З. НАРУШАВАНЕ НА АНГАЖИМЕНТА И НАЛАГАНЕ НА ОКОНЧАТЕЛНИ МИТА
 (57)
 В съответствие с член 8, параграфи 7 и 9 от основния антидъмпингов регламент и член 13, параграфи 7 и 9 от основния антисубсидиен регламент, както и в съответствие с условията на ангажимента Комисията стигна до заключението, че Trunsun Solar е нарушило ангажимента, докато той все още е бил в сила.
 (58)
 Поради това, в съответствие с член 3, параграф 2, буква б) от Регламент за изпълнение (ЕС) No 1238/2013, член 2, параграф 2, буква б) от Регламент за изпълнение (ЕС) 2017/367, член 2, параграф 2, буква б) от Регламент за изпълнение (ЕС) No 1239/2013 и член 2, параграф 2, буква б) от Регламент за изпълнение (ЕС) 2017/366, които са били в сила към момента на издаване на фактурите във връзка с ангажимента, фактурите на Trunsun Solar, посочени в съображение 25, се обявяват за недействителни. Това се отнася както за фактурите във връзка с ангажимента, така и за търговските


text:
фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките.
 (59)
 Националните митнически органи следва да оценят дали приложимите давностни срокове са изтекли в съответствие с член 103 от Регламент (ЕС) No 952/2013 на Европейския парламент и на Съвета (22). Тъй като тези правила са материалноправни норми, тяхното прилагане ratione temporis зависи от датата на допускане за свободно обращение на стоките (23).
 (60)
 В настоящия случай словенските митнически органи са се позовавали на фактурите във връзка с ангажимента и на търговските фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките за стоките, които са преминали митническо оформяне на 1 октомври 2017 г. или след това. Митническите органи са приложили променливото мито под формата на МВЦ и не са наложили мита, като са счели, че фактурите, издадени в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките, които са обявени за недействителни с настоящия регламент, могат да бъдат определени като търговски фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките.
 (61)
 Комисията счита, че позоваването на фактурите във връзка с ангажимента и на търговските фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките за тази цел е изключено по три различни причини. Първо, производителят износител, Trunsun Solar, не е имал право да издава търговски фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките, докато ангажиментът е бил в сила и годишната квота не е била изчерпана. Второ, фактурите във връзка с ангажимента и търговските фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките са били в нарушение на ангажимента, така както е установено в настоящия регламент, и следователно във всеки случай не може надлежно да се прави позоваване на тях. На трето място, както е посочено в съображение 54 от регламента за отмяна, „[o]свен това Комисията прецени, че производител износител, за който бъде констатирано, че е нарушил ангажимента, следва да не може да се ползва от МВЦ като


text:
променливо мито дори ако тези констатации са направени след прекратяване на ценовия ангажимент. В тези случаи МВЦ като променливо мито следва повече да не се прилага. След това Комисията следва да премахне имената на съответното(ите) дружество(а) от новото приложение VI и новото приложение 5 със същия правен акт, в който е установено неспазването.“ Комисията също така счита, че във всеки случай фактурите във връзка с ангажимента не са отговаряли на изискванията, посочени в приложение III към антидъмпинговия регламент за прегледа с оглед изтичане на срока на действие на мерките и приложение 2 към антисубсидийния регламент за прегледа с оглед изтичане на срока на действие на мерките (вж. съображение 22 по-горе).
 (62)
 Поради това Комисията е на мнение, че Trunsun Solar следва да се счита за заличено от новото приложение VI към антидъмпинговия регламент за прегледа с оглед изтичане на срока на действие на мерките и новото приложение 5 към антисубсидийния регламент за прегледа с оглед изтичане на срока на действие на мерките, изменени с регламента за отмяна. Вносът, за който са издавани фактурите във връзка с ангажимента, изброени в съображение 25, не е трябвало да се ползва от МВЦ като променливо мито, въведена с регламента за отмяна, а за него е трябвало да се плати приложимото антидъмпингово и изравнително мито. Положението е различно за други вносители, които са закупили соларни панели от Trunsun Solar с валидни търговски фактури в съответствие с приложение V към антидъмпинговия регламент за прегледа с оглед изтичане на срока на действие на мерките и приложение 4 към антисубсидийния регламент за прегледа с оглед изтичане на срока на действие на мерките, издадени след влизането в сила на регламента за отмяна. Тези вносители са имали основателни очаквания да се възползват от МВЦ като променливо мито, тъй като те не са знаели и не е следвало да знаят за установеното нарушение. Поради това тези вносители продължиха да се ползват от променливото мито под формата на МВЦ. Това не засяга по-нататъшните разследвания по този въпрос, които могат да разкрият, че и за други вносители не са съществували основателни очаквания, тъй като те са могли или е трябвало да знаят за нарушение на ангажимента от страна на Trunsun Solar,
 ПРИЕ НАСТОЯЩИЯ РЕГЛАМЕНТ:
 Член 1
 1. Фактурите, издадени във връзка с ангажимента и изброени в приложението, се обявяват за недействителни.
 2. Тези фактури във връзка с ангажимента не се приемат от митническите органи като търговски фактури в съответствие с приложение V към Регламент за изпълнение (ЕС) 2017/367 и приложение 4 към Регламент за изпълнение (ЕС) 2017/366.
 Член 2
 1. От 1 октомври 2017 г. Zhejiang Trunsun Solar Co. Ltd се заличава от новото приложение VI към Регламент за изпълнение (ЕС) 2017/367 и от новото приложение 5 към Регламент за изпълнение (ЕС) 2017/366, изменен с Регламент за изпълнение (ЕС) 2017/1570.
 2. Събират се антидъмпинговите и изравнителните мита, дължими към момента на приемане на митническата декларация за допускане за свободно обращение съгласно член 3, параграф 2, буква б) от Регламент за изпълнение (ЕС) No 1238/2013, член 2, параграф 2, буква б) от Регламент за


text:
изпълнение (ЕС) 2017/367, член 2, параграф 2, буква б) от Регламент за изпълнение (ЕС) No 1239/2013 и член 2, параграф 2, буква б) от Регламент за изпълнение (ЕС) 2017/366 за внос, който е преминал митническо оформяне и за който фактурите са били обявени за недействителни съгласно член 1, параграф 1, освен когато приложимите давностни срокове са изтекли в съответствие с правилата, съдържащи се в член 103 от Регламент (ЕС) No 952/2013.
 3. Останалият внос, извършван от Zhejiang Trunsun Solar Co. Ltd от 1 октомври 2017 г. и придружен от валидна търговска фактура, издадена на или след 1 октомври 2017 г. съгласно приложение V към Регламент за изпълнение (ЕС) 2017/367 и приложение 4 към Регламент за изпълнение (ЕС) 2017/366, остава незасегнат.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз. Той се прилага за сделките, извършвани с използване на фактурите във връзка с ангажимента, посочени в член 1.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 август 2020 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 21, изменен с Регламент (ЕС) 2017/2321 на Европейския парламент и на Съвета (ОВ L 338, 19.12.2017 г., стр. 1), и Регламент (ЕС) 2018/825 на Европейския парламент и на Съвета (ОВ L 143, 7.6.2018 г., стр. 1).
 (2) ОВ L 176, 30.6.2016 г., стр. 55.
 (3) ОВ L 325, 5.12.2013 г., стр. 1.
 (4) ОВ L 325, 5.12.2013 г., стр. 66.
 (5) ОВ L 56, 3.3.2017 г., стр. 1.
 (6) ОВ L 56, 3.3.2017 г., стр. 131.
 (7) ОВ L 238, 16.9.2017 г., стр. 22.
 (8) ОВ L 209, 3.8.2013 г., стр. 26.
 (9) ОВ L 325, 5.12.2013 г., стр. 214.
 (10) ОВ L 270, 11.9.2014 г., стр. 6.
 (11) Регламенти за изпълнение (ЕС) 2015/866 (ОВ L 139, 5.6.2015 г., стр. 30), (ЕС) 2015/1403 (ОВ L 218, 19.8.2015 г., стр. 1), (ЕС) 2015/2018 (ОВ L 295, 12.11.2015 г., стр. 23), (ЕС) 2016/115 (ОВ L 23, 29.1.2016 г., стр. 47), (ЕС) 2016/1045 (ОВ L 170, 29.6.2016 г., стр. 5), (ЕС) 2016/1382 (ОВ L 222, 17.8.2016 г., стр. 10), (ЕС) 2016/1402 (ОВ L 228, 23.8.2016 г., стр. 16), (ЕС) 2016/1998 (ОВ L 308, 16.11.2016 г., стр. 8), (ЕС) 2016/2146 (ОВ L 333, 8.12.2016 г., стр. 4), (ЕС) 2017/454 (ОВ L 71, 16.3.2017 г., стр. 5), (ЕС) 2017/941 (ОВ L 142, 2.6.2017 г., стр. 43), (ЕС) 2017/1408 (ОВ L 201, 2.8.2017 г., стр. 3), (ЕС) 2017/1497 (ОВ L 218, 24.8.2017 г., стр. 10), (ЕС) 2017/1524 (ОВ L 230, 6.9.2017 г., стр. 11), (ЕС) 2017/1589 (ОВ L 241, 20.9.2017 г., стр. 21) на Комисията за оттегляне на приемането на ангажимента по отношение на няколко производители износители.
 (12) ОВ L 37, 12.2.2016 г., стр. 76.
 (13) ОВ L 37, 12.2.2016 г., стр. 56.
 (14) ОВ C 310, 3.9.2018 г., стр. 4.
 (15) ОВ C 310, 3.9.2018 г., стр. 5.
 (16) ОВ L 260, 17.10.2018 г., стр. 8.
 (17) ОВ L 207,


text:
7.8.2019 г., стр. 12.
 (18) ОВ L 92, 26.3.2020 г., стр. 10.
 (19) Решение по дело Neotype/Commission, C-305/86 и C-160/87, EU:C:1990:295, т. 60; и по дело International Potash/Council, T-87/98, EU:T:2000:221, т. 41 и цитираната съдебна практика.
 (20) Решение по дело International Potash/Council, T-87/98, EU:T:2000:221, т. 35: „Следва да се подчертае, че основният регламент не допуска други фактори освен тези, по отношение на които са направени констатации по време на периода на разследване, като например „действителния“ дъмпингов марж за бъдещи сделки за износ, който следва да се вземе предвид за целите на определянето на дъмпинговия марж. Регламент на Съвета, с който се налагат антидъмпингови мита, трябва да се основава на факти, установени съгласно процедура, при която заинтересованите страни представят своите становища (вж. NTN Toyo/Council).дело 240/84 [1987] ECR 1809, точка 26 Така съгласно основния регламент понятието „действителен“ дъмпингов марж е от значение само в контекста на процедурите за преразглеждане на съществуващи мита или за възстановяване на събраните мита, посочени съответно в член 11, параграф 3 и 8 от регламента“.
 (21) Решение 2013/423/ЕС на Комисията от 2 август 2013 г. за поемане на ангажимент, предложен във връзка с антидъмпингова процедура относно вноса на кристални силициеви фотоволтаични модули и ключови компоненти (т.е. елементи и полупроводникови пластини) с произход или изпратени от Китайската народна република, съображения 14 и 15.
 (22) Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
 (23) Решение от 23 февруари 2006 г. по дело Molenbergnatie NV, C-201/04, ECLI: EU:C:2006:136, т. 41.
 ПРИЛОЖЕНИЕ
 Списък на издадените от дружеството Zhejiang Trunsun Solar Co Ltd. фактури във връзка с ангажимента, които се обявяват за недействителни:
 Референтен номер на фактурата във връзка с ангажимента, придружаваща стоките, предмет на ангажимента
 Дата на издаването
 TS-1708013-7
 30.8.2017 г.
 TS-1708015-1
 6.9.2017 г.
 TS-1708013-6
 30.8.2017 г.
 TS-1708015-4
 13.9.2017 г.
 TS-1708013-5
 30.8.2017 г.
 TS-1708013-1
 23.8.2017 г.
 TS-1708013-2
 23.8.2017 г.
 TS-1708015-3
 13.9.2017 г.
 TS-1708013-3
 23.8.2017 г.
 TS-1708013-4
 30.8.2017 г.
 TS-1708015-2
 6.9.2017 г.
 TS-1708013-8
 6.9.2017 г.


text:
 30.1.2018
 BG
 Официален вестник на Европейския съюз
 L 25/1
 РЕГЛАМЕНТ ЗА ИЗПЪЛНЕНИЕ (ЕС) 2018/137 НА СЪВЕТА
 от 29 януари 2018 година
 за прилагане на Регламент (ЕС) No 101/2011 относно ограничителни мерки, насочени срещу определени лица, образувания и органи с оглед на положението в Тунис
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 101/2011 на Съвета от 4 февруари 2011 г. относно ограничителни мерки, насочени срещу определени лица, образувания и органи с оглед на положението в Тунис (1), и по-специално член 12 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 4 февруари 2011 г. Съветът прие Регламент (ЕС) No 101/2011.
 (2)
 Въз основа на преглед на списъка в приложение I към Регламент (ЕС) No 101/2011 вписването за едно лице следва да бъде изменено.
 (3)
 Поради това приложение I към Регламент (ЕС) No 101/2011 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 101/2011 се изменя, както е посочено в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 януари 2018 година.
 За Съвета
 Председател
 Р. ПОРОЖАНОВ
 (1) ОВ L 31, 5.2.2011 г., стр. 1.
 ПРИЛОЖЕНИЕ
 Вписването за посоченото по-долу лице, съдържащо се в приложение I към Регламент (ЕС) No 101/2011, се заменя със следното:
 Име
 Идентификационни данни
 Основания
 „5.
 Fahd Mohamed Sakher Ben Moncef Ben Mohamed Hfaiez MATERI
 Тунизиец, роден в гр. Тунис на 2 декември 1981 г., син на Naïma BOUTIBA, женен за Nesrine BEN ALI, л.к. No 04682068.
 Лице, срещу което тунизийските власти водят съдебни разследвания във връзка със съучастие в присвояване на тунизийски публични средства от лице на публична длъжност, съучастие в злоупотреба със служебно положение от лице на публична длъжност (в случая бившия президент Ben Ali) с цел извличане на облаги за трето лице и причиняване на вреди на администрацията, оказване на неправомерно влияние върху лице на публична длъжност (в случая бившия президент Ben Ali) с цел пряко или косвено получаване на облаги за друго лице и във връзка със съучастие в престъплението съзнателно неправомерно получаване от публичен служител на публични средства и използването им за лични облаги или облаги на членове на семейството му.“


text:
 23.10.2013
 BG
 Официален вестник на Европейския съюз
 L 281/4
 РЕГЛАМЕНТ ЗА ИЗПЪЛНЕНИЕ (ЕС) No 1015/2013 НА КОМИСИЯТА
 от 22 октомври 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 22 октомври 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 40,0
 MK
 45,6
 ZZ
 42,8
 0707 00 05
 MK
 62,5
 TR
 119,2
 ZZ
 90,9
 0709 93 10
 TR
 147,7
 ZZ
 147,7
 0805 50 10
 AR
 100,6
 CL
 90,0
 IL
 100,2
 TR
 84,1
 ZA
 102,7
 ZZ
 95,5
 0806 10 10
 BR
 230,6
 TR
 163,0
 ZZ
 196,8
 0808 10 80
 CL
 94,7
 NZ
 104,2
 US
 156,2
 ZA
 105,3
 ZZ
 115,1
 0808 30 90
 TR
 120,5
 ZZ
 120,5
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 28.6.2019
 BG
 Официален вестник на Европейския съюз
 L 175/14
 РЕГЛАМЕНТ ЗА ИЗПЪЛНЕНИЕ (ЕС) 2019/1099 НА КОМИСИЯТА
 от 27 юни 2019 година
 за изменение на Регламент за изпълнение (ЕС) No 412/2013 на Съвета за налагане на окончателно антидъмпингово мито и окончателно събиране на временното мито, наложено върху вноса на керамични съдове и прибори за сервиране или за кухня с произход от Китайската народна република
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1),
 като взе предвид Регламент за изпълнение (ЕС) No 412/2013 на Съвета от 13 май 2013 г. за налагане на окончателно антидъмпингово мито и окончателно събиране на временното мито, наложено върху вноса на керамични съдове и прибори за сервиране или за кухня с произход от Китайската народна република (2), и по-специално член 3 от него,
 като има предвид, че:
 А. ПРЕДИШНА ПРОЦЕДУРА
 (1)
 На 13 май 2013 г. с Регламент за изпълнение (ЕС) No 412/2013 Съветът наложи окончателно антидъмпингово мито върху вноса в Съюза на керамични съдове и прибори за сервиране или за кухня („съдове и прибори“) с произход от Китайската народна република (КНР).
 (2)
 Предвид големия брой китайски производители износители Комисията подбра извадка, която да бъде разследвана в съответствие с член 17 от Регламент (ЕС) 2016/1036.
 (3)
 Съветът наложи индивидуални мита върху вноса на съдове и прибори, вариращи от 13,1 % до 23,4 %, на дружествата, включени в извадката, и среднопретеглено мито в размер на 17,9 % на останалите оказали съдействие дружества, които не са включени в извадката. Освен това бе наложена митническа ставка в размер на 36,1 % върху вноса на съдове и прибори, извършван от всички други китайски дружества.
 (4)
 Списъкът на оказалите съдействие производители износители в приложение I към Регламент (ЕС) No 412/2013 беше изменен с Регламент за изпълнение (ЕС) No 803/2014 на Комисията (3) и с Регламент за изпълнение (ЕС) 2017/2207 на Комисията (4).
 (5)
 Съгласно член 3 от Регламент за изпълнение (ЕС) No 412/2013 член 1, параграф 2 от посочения регламент може да бъде изменян, като на новия производител износител се определи митническата ставка, приложима за оказалите съдействие дружества, които не са включени в извадката, т.е. среднопретеглената митническа ставка от 17,9 %, когато новият производител износител на съдове и прибори в КНР представи на Комисията достатъчно доказателства.
 Б. ЗАЯВЛЕНИЕ ЗА СТАТУТ НА НОВ ПРОИЗВОДИТЕЛ ИЗНОСИТЕЛ
 (6)
 През май 2018 г. дружеството Fujian Dehua Sanfeng Ceramics Co. Ltd („заявителят“) подаде искане за получаване на статут като нов производител износител („статут на нов производител износител“ или СНПИ), като заявява, че отговаря и на трите критерия, посочени в член 3 от Регламент за изпълнение (ЕС) No 412/2013.
 (7)
 В подкрепа на твърдението си заявителят представи отговори на въпросника на Комисията. След анализ на отговорите на въпросника Комисията поиска допълнителна информация и доказателства, които бяха предоставени от заявителя.
 В. АНАЛИЗ НА ИСКАНЕТО
 (8)
 Що се отнася до условието, посочено в член 3,


text:
буква а) от Регламент за изпълнение (ЕС) No 412/2013, а именно, че заявителят не е осъществявал износ на разглеждания продукт за Съюза по време на разследвания период, заявителят представи своите месечни дневници за продажбите от 2011 до 2017 г. От дневниците е видно, че той е започнал търговската реализация на разглеждания продукт едва след разследвания период — през март 2012 г. Тези доказателства бяха потвърдени от международните дневници за продажбите, които показват, че заявителят е започнал да изнася разглеждания продукт през март 2012 г. за САЩ и през юли 2012 г. за Съюза (Франция).
 (9)
 При проверката на фактури и допълнителна търговска документация не бяха разкрити доказателства разглежданият продукт да е бил изнасян за Съюза преди посочените дати и/или по време на разследвания период. Поради това в контекста на наличната информация и наличните документи Комисията стигна до заключението, че заявителят отговаря на критерия по член 3, буква а) от Регламент за изпълнение (ЕС) No 412/2013.
 (10)
 Що се отнася до условието, посочено в член 3, буква б) от Регламент за изпълнение (ЕС) No 412/2013, Комисията установи, че до 2013 г. собственикът на заявителя е притежавал дялове в две други дружества. Документацията относно установяването и дейността на тези две свързани дружества, включително техните отчети, дневници на продажбите и покупките, бяха изискани и разгледани. Документацията относно установяването и дейността на тези две свързани дружества, включително продажбите и покупките на разглеждания продукт, бяха изискани и разгледани. Въз основа на предоставената документация не бяха идентифицирани други търговски или оперативни връзки с износители или производители от КНР, които са обект на антидъмпинговите мерки. Напротив — през 2017 г. едно от свързаните дружества всъщност е получило статут като нов производител износител (5). Поради това Комисията заключи, че заявителят отговаря на условията, посочени в член 3, буква б) от Регламент за изпълнение (ЕС) No 412/2013.
 (11)
 По отношение на условието, определено в член 3, буква в) от Регламент за изпълнение (ЕС) No 412/2013, въз основа на представените документални доказателства Комисията установи, че заявителят действително е изнасял разглеждания продукт за Съюза след края на разследвания период. Заявителят представи търговски договори, сключени с клиент в Германия, и друга продажна документация за сделка през октомври 2017 г. Поради това Комисията заключи, че заявителят отговаря на условията, посочени в член 3, буква в) от Регламент за изпълнение (ЕС) No 412/2013.
 (12)
 Промишлеността на Съюза не представи доказателства/информация, сочещи, че някой от трите критерия не е изпълнен от заявителя.
 Г. ЗАКЛЮЧЕНИЕ
 (13)
 Комисията стигна до заключението, че заявителят отговаря на трите критерия, за да бъде считан за нов производител износител. Поради това тя реши, че на заявителя следва да се предостави статут като нов производител износител и че името му следва да бъде добавено към списъка на оказалите съдействие дружества, невключени в извадката, съдържащ се в приложение I към Регламент за изпълнение (ЕС) No 412/2013.
 Д. РАЗГЛАСЯВАНЕ
 (14)
 Заявителят и промишлеността на Съюза бяха уведомени за съществените факти и съображения, въз основа на които беше счетено за подходящо ставката на антидъмпинговото мито, приложима за невключените в извадката оказали съдействие китайски производители износители,


text:
да се предостави на Fujian Dehua Sanfeng Ceramics Co. Ltd.
 (15)
 На страните беше дадена възможност да представят коментари. Коментари не бяха получени.
 (16)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от основния регламент,
 ПРИЕ НАСТОЯЩИЯ РЕГЛАМЕНТ:
 Член 1
 В приложение I към Регламент за изпълнение (ЕС) No 412/2013 към списъка на оказалите съдействие китайски производители износители, които не са включени в извадката, се добавя следното дружество:
 Дружество
 Допълнителен код по ТАРИК
 Fujian Dehua Sanfeng Ceramics Co. Ltd
 C485
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 юни 2019 година.
 За Комисията
 Председател
 Jean-Claude JUNCKER
 (1) ОВ L 176, 30.6.2016 г., стр. 21.
 (2) ОВ L 131, 15.5.2013 г., стр. 1.
 (3) Регламент за изпълнение (ЕС) No 803/2014 на Комисията от 24 юли 2014 г. за изменение на Регламент за изпълнение (ЕС) No 412/2013 на Съвета за налагане на окончателно антидъмпингово мито и окончателно събиране на временното мито, наложено върху вноса на керамични съдове и прибори за сервиране или за кухня с произход от Китайската народна република (ОВ L 219, 25.7.2014 г., стр. 33).
 (4) Регламент за изпълнение (ЕС) 2017/2207 на Комисията от 29 ноември 2017 г. за изменение на Регламент за изпълнение (ЕС) No 412/2013 на Съвета за налагане на окончателно антидъмпингово мито и окончателно събиране на временното мито, наложено върху вноса на керамични съдове и прибори за сервиране или за кухня с произход от Китайската народна република (ОВ L 314, 30.11.2017 г., стр. 31).
 (5) ОВ L 314, 30.11.2017 г., стр. 31.


text:
 17.8.2021
 BG
 Официален вестник на Европейския съюз
 L 294/8
 РЕГЛАМЕНТ ЗА ИЗПЪЛНЕНИЕ (ЕС) 2021/1369 НА КОМИСИЯТА
 от 6 август 2021 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
 (2)
 С Регламент (ЕИО) No 2658/87 се определят общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
 (3)
 В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
 (4)
 Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) No 952/2013. Този срок следва да бъде три месеца.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
 Член 2
 Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) No 952/2013 за срок от три месеца от датата на влизане в сила на настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 август 2021 година.
 За Комисията
 Gerassimos THOMAS
 Генерален директор
 Генерална дирекция „Данъчно облагане и митнически съюз“
 (1) ОВ L 269, 10.10.2013 г., стр. 1.
 (2) Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
 ПРИЛОЖЕНИЕ
 Описание на стоките
 Класиране (Код по КН)
 Основания
 (1)
 (2)
 (3)
 Лента, изработена от еластична текстилна тъкан, с широчина приблизително 5 cm, покрита от едната страна с леплив материал, изработен от синтетичен каучук,


text:
с тегло, непревишаващо 1 500 g/m2.
 Лентата е навита върху носеща ролка и се предлага в картонени кутии, съдържащи 16 или 24 ролки, всяка с диаметър приблизително 7,5 cm. Върху опаковката няма указание, че лентите са предназначени за медицински цели.
 Лентата е описана като лента за защита на ставите по време на спортни дейности.
 Вж. изображенията (*1).
 5906 10 00
 Класирането се определя от общи правила 1 и 6 за тълкуване на Комбинираната номенклатура, забележка 4, буква а) към глава 59 и текстовете на кодове по КН 5906 и 5906 10 00 .
 Изделието не е импрегнирано, нито промазано с фармацевтични субстанции. Освен това то няма обективни характеристики, които да показват, че е специално създадено за медицински, хирургически, стоматологични или ветеринарни цели. Също така върху опаковката няма указание, че то е предназначено за медицинска употреба. Следователно класиране в позиция 3005 се изключва (вж. също Обяснителните бележки към Хармонизираната система за позиция 3005 , трети параграф). Поради това изделието трябва да се класира според материала, от който е изработено.
 Следователно изделието трябва да бъде класирано в код по КН 5906 10 00 като леплива лента с широчина, непревишаваща 20 cm.
 (*1) Изображенията са само за информация.


text:
 9.3.2016
 BG
 Официален вестник на Европейския съюз
 L 62/4
 РЕГЛАМЕНТ ЗА ИЗПЪЛНЕНИЕ (ЕС) 2016/328 НА КОМИСИЯТА
 от 26 февруари 2016 година
 за одобрение на изменение, което не е несъществено, в спецификацията на наименование, вписано в Регистъра на защитените наименования за произход и защитените географски указания [Carciofo Spinoso di Sardegna (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Италия за одобрение на изменение в спецификацията на защитеното наименование за произход „Carciofo Spinoso di Sardegna“, регистрирано по силата на Регламент (ЕС) No 94/2011 на Комисията (2).
 (2)
 Предвид това, че по смисъла на член 53, параграф 2 от Регламент (ЕС) No 1151/2012 въпросното изменение не е несъществено, Комисията публикува заявлението за изменение в Официален вестник на Европейския съюз
 (3) в съответствие с член 50, параграф 2, буква а) от посочения регламент.
 (3)
 Тъй като Комисията не получи никакви възражения по член 51 от Регламент (ЕС) No 1151/2012, изменението в спецификацията следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в спецификацията на наименованието „Carciofo Spinoso di Sardegna“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 февруари 2016 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) Регламент (ЕС) No 94/2011 на Комисията от 3 февруари 2011 г. за вписване на название в Регистъра на защитените наименования за произход и защитените географски указания (Carciofo Spinoso di Sardegna (ЗНП) (ОВ L 30, 4.2.2011 г., стр. 21).
 (3) ОВ C 351, 23.10.2015 г., стр. 24.


text:
 9.11.2016
 BG
 Официален вестник на Европейския съюз
 L 301/12
 РЕГЛАМЕНТ ЗА ИЗПЪЛНЕНИЕ (ЕС) 2016/1959 НА КОМИСИЯТА
 от 7 ноември 2016 година
 за вписване на наименование в регистъра на защитените наименования за произход и защитените географски указания [Anguria Reggiana (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на наименованието „Anguria Reggiana“, подадено от Италия, бе публикувано в Официален вестник на Европейския съюз
 (2).
 (2)
 Тъй като Комисията не получи никакви възражения по член 51 от Регламент (ЕС) No 1151/2012, наименованието „Anguria Reggiana“ следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Anguria Reggiana“ (ЗГУ).
 Наименованието по първа алинея се използва за идентифициране на продукт от клас 1.6. Плодове, зеленчуци и зърнени култури, пресни или преработени, от приложение XI към Регламент за изпълнение (ЕС) No 668/2014 на Комисията (3).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 ноември 2016 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) ОВ C 250, 9.7.2016 г., стр. 4.
 (3) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


text:
 18.2.2021
 BG
 Официален вестник на Европейския съюз
 L 57/77
 РЕГЛАМЕНТ ЗА ИЗПЪЛНЕНИЕ (ЕС) 2021/243 НА КОМИСИЯТА
 от 11 февруари 2021 година
 за одобрение на изменение, което не е несъществено, в продуктовата спецификация на наименование, вписано в регистъра на защитените наименования за произход и защитените географски указания „Vinagre del Condado de Huelva“ (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Испания за одобрение на изменение в продуктовата спецификация на защитеното наименование за произход „Vinagre del Condado de Huelva“, регистрирано по силата на Регламент за изпълнение (ЕС) No 984/2011 на Комисията (2).
 (2)
 Тъй като въпросното изменение не е несъществено по смисъла на член 53, параграф 2 от Регламент (ЕС) No 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз (3).
 (3)
 Тъй като Комисията не получи никакви възражения по член 51 от Регламент (ЕС) No 1151/2012, изменението в продуктовата спецификация следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в продуктовата спецификация на наименованието „Vinagre del Condado de Huelva“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 февруари 2021 година.
 За Комисията,
 от името на председателя,
 Janusz WOJCIECHOWSKI
 Член на Комисията
 (1) ОВ L 343, 14.12.2012 г., стр. 1.
 (2) Регламент за изпълнение (ЕС) No 984/2011 на Комисията от 30 септември 2011 г. за вписване на название в регистъра на защитените наименования за произход и защитените географски указания [Vinagre del Condado de Huelva (ЗНП)] (ОВ L 260, 5.10.2011 г., стр. 7).
 (3) ОВ C 298, 8.9.2020 г., стр. 34.


text:
 1.2.2013
 BG
 Официален вестник на Европейския съюз
 L 32/8
 РЕГЛАМЕНТ ЗА ИЗПЪЛНЕНИЕ (ЕС) No 88/2013 НА КОМИСИЯТА
 от 31 януари 2013 година
 за изменение на Решение 2007/777/ЕО и Регламент (ЕО) No 798/2008 по отношение на вписванията за Украйна в списъците на трети страни, от които е разрешен вносът в Съюза на някои меса, месни продукти, яйца и яйчни продукти
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, точка 1, първа алинея и точка 4 от нея,
 като взе предвид Регламент (ЕО) No 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (2), и по-специално член 11, параграф 1 от него,
 като има предвид, че:
 (1)
 С Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (3) се определят правила за вноса в Съюза и транзита и складирането в Съюза на пратки от месни продукти и пратки от обработени стомаси, пикочни мехури и черва по смисъла на Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (4).
 (2)
 В част 2 от приложение II към Решение 2007/777/ЕО се установява списъкът на трети страни или части от тях, от които е разрешено въвеждането на месни продукти и обработени стомаси, пикочни мехури и черва в Съюза, при условие че тези стоки отговарят на фигуриращите в посочения списък изисквания във връзка с обработката. Когато третите страни са разделени на региони за целите на включването им в посочения списък, техните регионализирани територии са определени в част 1 от посоченото приложение.
 (3)
 В част 4 от приложение II към Решение 2007/777/ЕО са определени видовете обработка, посочени в част 2 от същото приложение, като за всеки от тези видове обработка е въведен отделен код. В посочената част е установен код „А“ за случаите, когато не се изисква специална обработка, и кодове от „В“ до „F“ за видовете специална обработка, изброени в низходящ ред според степента на тяхната щателност.
 (4)
 В Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (5) се предвижда вносът и транзитът през Съюза на някои стоки да са разрешени единствено от трети страни, територии, зони или подразделения, изброени в таблицата в


text:
част 1 от приложение I към него. В регламента са определени и изискванията за ветеринарно сертифициране за посочените стоки.
 (5)
 Понастоящем Украйна не е включена в част 2 от приложение II към Решение 2007/777/ЕО като страна, от която е разрешен вносът в Съюза на месни продукти и обработени стомаси, пикочни мехури и черва от домашни птици и пернат дивеч, отглеждан в стопанство, щраусоподобни, отглеждани в стопанство, и пернат дивеч. Освен това Украйна не е включена в част 1 от приложение I към Регламент (ЕО) No 798/2008.
 (6)
 Украйна поиска от Комисията разрешение да внася в Съюза месни продукти и обработени стомаси, пикочни мехури и черва от домашни птици и пернат дивеч, отглеждан в стопанство, щраусоподобни и пернат дивеч при режим без специална обработка с код „А“ в съответствие с част 4 от приложение II към Решение 2007/777/ЕО. Освен това Украйна поиска от Комисията разрешение да внася в Съюза месо от домашни птици, щраусоподобни, отглеждани в стопанство за консумация от човека, и пернат дивеч, яйца и яйчни продукти.
 (7)
 В Украйна бяха проведени няколко одита от експерти на Комисията. От тези одити е видно, че компетентният ветеринарен орган на тази трета страна предоставя необходимите гаранции по отношение на спазването на правилата на Съюза за внос в Съюза на месни продукти и обработени стомаси, пикочни мехури и черва от домашни птици, пернат дивеч, отглеждан в стопанство, щраусоподобни и пернат дивеч, както и на месо от домашни птици, щраусоподобни, отглеждани в стопанство за консумация от човека, пернат дивеч и яйца и яйчни продукти. По тази причина е целесъобразно да бъдат изменени част 2 от приложение II към Решение 2007/777/ЕО и част 1 от приложение I към Регламент (ЕО) No 798/2008, за да се разреши вносът на посочените продукти в Съюза.
 (8)
 Освен това Украйна предостави съответните ветеринарно-санитарни гаранции по отношение на изпълнението на правилата на Съюза за внос на яйца и представи национална програма за контрол на Salmonella, както се предвижда в Регламент (ЕО) No 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (6). Тази програма обаче все още не е окончателно одобрена. Поради това от Украйна се разрешава само вносът на яйца от вида Gallus gallus съгласно статус „S4“, както е посочено в част 2 от приложение I към Регламент (ЕО) No 798/2008.
 (9)
 Поради това Решение 2007/777/ЕО и Регламент (ЕО) No 798/2008 следва да бъдат съответно изменени.
 (10)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Решение 2007/777/ЕО се изменя в съответствие с приложение I към настоящия регламент.
 Член 2
 Приложение I към Регламент (ЕО) No 798/2008 се изменя в съответствие с приложение II към настоящия регламент.
 Член 3
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено


text:
в Брюксел на 31 януари 2013 година.
 За Комисията
 Председател
 José Manuel BARROSO
 (1) ОВ L 18, 23.1.2003 г., стр. 11.
 (2) ОВ L 139, 30.4.2004 г., стр. 206.
 (3) ОВ L 312, 30.11.2007 г., стр. 49.
 (4) ОВ L 139, 30.4.2004 г., стр. 55.
 (5) ОВ L 226, 23.8.2008 г., стр. 1.
 (6) ОВ L 325, 12.12.2003 г., стр. 1.
 ПРИЛОЖЕНИЕ I
 В част 2 от приложение II към Решение 2007/777/ЕО вписването за Украйна се заменя със следното:
 „UA
 Украйна
 XXX
 XXX
 XXX
 XXX
 A
 A
 A
 XXX
 XXX
 XXX
 A
 A
 XXX“
 ПРИЛОЖЕНИЕ II
 В част 1 от приложение I към Регламент (ЕО) No 798/2008 между вписването за Турция и вписването за Съединените щати се вмъква следното ново вписване за Украйна:
 „UA — Украйна
 UA-0
 Цялата страна
 E, EP, POU, RAT, WGM
 S4“


text:
 14.11.2015
 BG
 Официален вестник на Европейския съюз
 L 298/4
 РЕГЛАМЕНТ ЗА ИЗПЪЛНЕНИЕ (ЕС) 2015/2031 НА КОМИСИЯТА
 от 13 ноември 2015 година
 за изменение на Регламент (ЕО) No 1918/2006 за откриването и управлението на тарифна квота за маслиново масло с произход от Тунис
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 187, букви а), в) и г) от него,
 като има предвид, че:
 (1)
 С Регламент (ЕО) No 1918/2006 на Комисията (2) беше открита годишна тарифна квота за внос в Съюза на необработено маслиново масло „virgin“, попадащо под кодове по КН 1509 10 10 и 1509 10 90, изцяло получено в Тунис и транспортирано директно от тази държава. В член 2, параграф 2 от посочения регламент са предвидени месечните ограничения за количеството маслиново масло, за което могат да бъдат издавани лицензии за внос в рамките на общия обем на квотата, предвидена в параграф 1 от същия член. С оглед на необходимостта от мерки за облекчаване на икономическото състояние на Тунис, e целесъобразно да се улесни търговията с маслиново масло между ЕС и Тунис чрез намаляване на административната тежест за управлението на квотата, открита с Регламент (ЕО) No 1918/2006. Следователно е необходимо да бъдат премахнати месечните ограничения, предвидени в член 2, параграф 2 от същия регламент.
 (2)
 Размерът на гаранцията, определена в член 3, параграф 4 от Регламент (ЕО) No 1918/2006, следва да бъде увеличен, за да се гарантира, че задължението за внос ще бъде изпълнено през срока на валидност на лицензиите за внос.
 (3)
 Поради това Регламент (ЕО) No 1918/2006 следва да бъде съответно изменен.
 (4)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1918/2006 се изменя, както следва:
 1)
 Член 2 се изменя, както следва:
 а)
 параграф 2 се заменя със следното:
 „2. Квотата се открива от 1 януари всяка година.“;
 б)
 параграф 3 се заличава.
 2)
 Член 3 се изменя, както следва:
 а)
 параграф 1 се заменя със следното:
 „1. Чрез дерогация от член 6, параграф 1 от Регламент (ЕО) No 1301/2006 кандидатите могат да подават по едно заявление за издаване на лицензия за внос на седмица, като това може да става в дните понеделник или вторник.“;
 б)
 параграф 4 се заменя със следното:
 „4. Лицензията за внос е валидна от датата на действителното ѝ издаване в съответствие с член 22, параграф 2 от Регламент (ЕО) No 376/2008 на Комисията (3) до последния ден от периода на тарифната квота за внос.
 Размерът на гаранцията е 20 EUR на 100 kg нето тегло.
 (3) Регламент (ЕО) No 376/2008 на Комисията от 23 април 2008 г. за определяне на общи подробни правила за прилагане на режима на


text:
лицензии за внос и износ и сертификати за предварително фиксиране за селскостопанските продукти (ОВ L 114, 26.4.2008 г., стр. 3).“"
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага за квотните периоди, започващи на 1 януари 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 ноември 2015 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) Регламент (ЕО) No 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (ОВ L 365, 21.12.2006 г., стр. 84).


text:
 20.2.2015
 BG
 Официален вестник на Европейския съюз
 L 47/8
 РЕГЛАМЕНТ ЗА ИЗПЪЛНЕНИЕ (ЕС) 2015/270 НА КОМИСИЯТА
 от 17 февруари 2015 година
 за вписване на наименование в регистъра на защитените наименования за произход и защитените географски указания [Meloa de Santa Maria — Açores (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на названието „Meloa de Santa Maria — Açores“, подадено от Португалия, бе публикувано в Официален вестник на Европейския съюз
 (2).
 (2)
 Тъй като Комисията не получи никакви възражения съгласно член 51 от Регламент (ЕС) No 1151/2012, наименованието „Meloa de Santa Maria — Açores“ следва да бъде регистрирано,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Meloa de Santa Maria — Açores“ (ЗГУ).
 Наименованието по първа алинея се използва за идентифициране на продукт от клас 1.6. „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) No 668/2014 на Комисията (3).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 февруари 2015 година.
 За Комисията,
 от името на председателя,
 Vytenis ANDRIUKAITIS
 Член на Комисията
 (1) ОВ L 343, 14.12.2012 г., стр. 1.
 (2) ОВ C 350, 4.10.2014 г., стр. 24.
 (3) Регламент за изпълнение (ЕС) No 668/2014 на Комисията от 13.6.2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


text:
 27.9.2019
 BG
 Официален вестник на Европейския съюз
 L 248/28
 РЕГЛАМЕНТ ЗА ИЗПЪЛНЕНИЕ (ЕС) 2019/1590 НА КОМИСИЯТА
 от 26 септември 2019 година
 за изменение на Регламент за изпълнение (ЕС) 2019/159 за налагане на окончателни защитни мерки срещу вноса на някои стоманени продукти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2015/478 на Европейския парламент и на Съвета от 11 март 2015 г. относно общите правила за внос (1), и по-специално членове 16 и 20 от него,
 като взе предвид Регламент (ЕС) 2015/755 на Европейския парламент и на Съвета от 29 април 2015 г. относно общия режим за внос от някои трети държави (2), и по-специално членове 13 и 16 от него,
 като има предвид, че:
 1. КОНТЕКСТ
 (1)
 Европейската комисия (наричана по-нататък „Комисията“) наложи окончателни защитни мерки върху някои стоманени продукти с Регламент за изпълнение (ЕС) 2019/159 (наричан по-нататък „Регламентът за налагане на окончателни мерки“) (3). Наложените с този регламент мерки се изразяват в тарифна квота (ТК) по отношение на 26 категории стоманени продукти, чието равнище е зададено достатъчно високо, за да се запазят традиционните търговски потоци. Митото в размер на 25 % се прилага само над така зададеното количествено равнище на традиционните търговски потоци въз основа на всяка отделна категория продукти.
 (2)
 В съображение 161 и член 9 от Регламента за налагане на окончателни мерки се отбелязва, че въз основа на интереса на Съюза „може да се наложи [Комисията] да коригира равнището или разпределението на тарифната квота [...] в случай на промени в обстоятелствата през периода на налагане на мерките“ и че този преглед следва да започне „не по-късно от 1 юли 2019 г.“.
 (3)
 С оглед на това съображение на 17 май 2019 г. (4) Комисията започна преглед на Регламента за налагане на окончателни мерки и прикани страните да изложат становищата си и да представят на Комисията информация, както и доказателства в нейна подкрепа по отношение на петте основания на прегледа, определени от Комисията за разглежданите 26 категории продукти в известието за започване на разследването в рамките на прегледа. Съгласно раздел 3 от него тези основания на прегледа засягат:
 а)
 равнище и разпределение на тарифните квоти за редица конкретни категории продукти;
 б)
 изтласкване на традиционните търговски потоци;
 в)
 възможно отрицателно въздействие върху постигането на целите за интеграция, преследвани по отношение на преференциалните търговски партньори;
 г)
 актуализиране на списъка на развиващите се държави — членки на СТО, изключени от приложното поле на мерките поради актуализирани статистически данни за вноса; и
 д)
 други промени в обстоятелствата, които може да наложат коригиране на равнището или разпределението на тарифната квота.
 (4)
 Комисията получи становища от над 150 различни страни. На заинтересованите страни беше дадена възможност също така да представят коментари и да формулират опровержения във връзка със становищата на другите страни. Вследствие на това Комисията получи над 50 допълнителни становища с опровержения.
 (5)
 След задълбочен анализ на всички получени становища Комисията достигна до изложените по-долу констатации. Те са организирани в раздел 2 по-долу в пет различни подраздела, съответстващи на петте основания на прегледа, посочени


text:
в съображение (3) по-горе.
 2. КОНСТАТАЦИИ ОТ РАЗСЛЕДВАНЕТО
 2.A. Равнище и разпределение на ТК за редица конкретни категории продукти
 (6)
 Както вече е съобщено в съображение 161 от Регламента за налагане на окончателни мерки, прегледът на съществуващите мерки от страна на Комисията се отнася до всяка категория продукти, предмет на мерките, включително (но не само) категориите продукти 3, 4, 6 и 16. За тези конкретни категории продукти Комисията получи значителен брой коментари по време на разследването, довело до приемане на окончателните защитни мерки. Тези категории продукти бяха предмет и на множество становища, обменени в контекста на двустранни консултации с търговските партньори на Съюза.
 (7)
 Въпреки това всички 26 категории продукти бяха обект на ежедневно наблюдение от страна на Комисията.
 (8)
 В известието за започване на разследването в рамките на прегледа Комисията съобщи, че ще проучва дали след приемане на окончателните мерки е възникнала промяна в обстоятелствата, в това число дали са налице доказателства за значително нарастване или свиване на търсенето в Съюза или за налагане на мерки за търговска защита върху някои категории продукти. Такива случаи биха породили необходимост от коригиране на равнището или на разпределението на съществуващата тарифна квота.
 (9)
 За да идентифицира съществени промени в търсенето, Комисията поясни, че изследва развитието в използването на разглежданата ТК, за да установи дали квотите са били изчерпани или усвояването им не е отразявало традиционните търговски потоци.
 (10)
 Към момента на започване на разследването в рамките на прегледа Комисията установи такова потенциално анормално движение на търговски потоци за категориите продукти 4Б, 5, 13, 15, 16, 17 и 25. За тези категории било определени годишни конкретни за отделните държави квоти, било съответната остатъчна квота, изчислена с времеви хоризонт до края на юни 2019 г., вече са били изчерпани или са щели да бъдат изчерпани в рамките само на два месеца след налагане на окончателните защитни мерки.
 (11)
 За целите на своя преглед Комисията анализира подробно развитието на 26-те категории продукти не само въз основа на ежедневно осъществяваното наблюдение, но и с оглед на тяхното развитие през периода от 2 февруари 2019 г. до края на юни 2019 г. Посредством този анализ Комисията имаше за цел да определи дали едно реално съществено нарастване на търсенето в Съюза поражда евентуален анормален модел на използване на тарифните квоти или тези модели са следствие на спекулативно натрупване на запаси или дори на отклоняване на търговията поради нарушаващи търговски мерки, предприети в други държави.
 Коментари на заинтересованите страни
 (12)
 В своите становища редица заинтересовани страни поискаха повишаване на равнището на ТК или различна система за разпределяне или усвояване на квотите за внасяните от тях категории продукти. Само няколко заинтересовани страни представиха достатъчно доказателства в подкрепа на заключението, че е налице потенциален дисбаланс между наличните количествени граници, определени с ТК, и съществуващото (или развиващото се) търсене в ЕС или други промени в обстоятелствата. Повечето от тези коментари бяха съсредоточени върху следните категории продукти, които ще бъдат разгледани поотделно в настоящия раздел: категория 1 (горещовалцовани ламарини и ленти), категория 4Б (ламарини с метално покритие за автомобилната промишленост), категория 16 (валцдрат)


text:
и категория 25 (заварени тръби с големи диаметри).
 (13)
 За останалите категории продукти, споменати в клаузата за преглед или в известието за започване на разследването в рамките на прегледа (т.е. категории продукти 3 (ламарини от електротехническа (магнитна) стомана), 5 (ламарини с органично покритие), 6 (продукти от бяла ламарина), 13 (арматурен прокат), 15 (валцдрат от неръждаема стомана) и 17 (профили)) бяха получени ограничен брой коментари. В нито едно от получените становища не бяха представени доказателства, насочващи към проблеми с недостатъчно предлагане (т.е. ниски количествени граници, определени с разглежданата ТК) поради нарастване на търсенето или други промени в обстоятелствата. Редица становища обаче съдържаха твърдения за проблеми с изтласкване по отношение на категория продукти 13, която също ще бъде анализирана отделно в настоящия раздел и по-специално в подраздел 2.Б по-долу.
 Анализ на Комисията
 (14)
 Към края на първия годишен период на мерките на 30 юни 2019 г. за 24 от 26-те категории продукти действителният обем на вноса е останал под съответните количествени равнища, определени с ТК, било то спрямо една или няколко конкретни за всяка държава ТК и/или спрямо общата ТК. С други думи, само за две категории продукти, т.е. категория 13 (арматурен прокат) и категория 14 (пръти от неръждаема стомана), предоставените съгласно мерките сумарни квоти (конкретни за всяка държава и остатъчни), са били изчерпани изцяло малко преди края на юни 2019 г.
 (15)
 Общо 1,3 милиона тона от наличните ТК за периода 2 февруари — 30 юни 2019 г. са останали неусвоени. Освен това Комисията потвърди, че в периода, в който са били въведени временни мерки (18 юли 2018 г. — 1 февруари 2019 г.), около два милиона тона от наличната квота са останали неусвоени. Следователно през първата година от прилагането на защитните мерки над 3,2 милиона тона безмитен внос не са били използвани.
 (16)
 Въз основа на това Комисията изведе заключението, че равнищата на тарифната квота, установени съгласно прилаганите понастоящем защитни мерки, не са ограничавали ненужно търговските потоци, а по-скоро са гарантирали, че традиционните търговски потоци са поддържани на равнища, съразмерни на потребностите на пазара на Съюза. Заинтересованите страни не представиха доказателства за твърденията за недостиг в предлагането, предизвикан от нарастване на търсенето.
 Специфична оценка: категория 1 — горещовалцовани плоски продукти
 (17)
 За всички категории продукти, предмет на окончателни защитни мерки, с изключение на категория 1, приетата от Комисията система от тарифни квоти беше съчетание от конкретни за всяка държава и остатъчни тарифни квоти. С това Комисията имаше за цел да запази традиционните търговски обеми по отношение не само на самия обем, но и на произхода.
 (18)
 Комисията обаче счете, че тази предпочитана система от тарифни квоти не е подходяща за категория продукти 1 поради следните особени обстоятелства. На практика пет от основните традиционни държави износителки (5), представляващи близо 60 % от вноса за периода 2015—2017 г., са били обект на антидъмпингови и/или изравнителни мерки за същия период (6). Това засегна в значителна степен тяхното равнище на внос.
 (19)
 Следователно Комисията изведе заключението, че в обичайния случай тези държави вече няма да са в състояние да изнасят към Съюза на традиционните


text:
равнища, т.е. въз основа на средното равнище на техния внос в Съюза през последните три години (2015—2017 г.). Във връзка с това Комисията реши, че е в интерес на Съюза да се приеме единна система от общи ТК, които да се прилагат на тримесечна основа, за да се избегне рискът от недостиг, който би могъл да бъде създаден ненужно при разпределянето на конкретна за всяка държава тарифна квота.
 (20)
 В коментарите си по време на настоящия преглед някои заинтересовани страни, в това число промишлеността на Съюза и няколко държави износителки, поискаха от Комисията да приложи система от конкретни за всяка държава ТК и за категория продукти 1. Тези страни твърдят, че настоящото развитие на вноса би създало дисбаланс във вносните потоци в ущърб на определени държави доставчици, който на свой ред би създал определени смущения на пазара.
 (21)
 Като реакция на това Комисията анализира развитието на вноса на категория продукти 1 през 2018 г. и първата половина на 2019 г. Тя констатира по отношение на Русия като държава доставчик, че въпреки налагането на антидъмпингови мерки спрямо нея (което е довело до съответно намаляване на нейния обем на вноса през 2017 г.), износът ѝ през периода от януари 2018 г. до юни 2019 г. е възстановил съществена част от традиционния си търговски обем. Русия е усвоила 16 % от тарифната квота за периода от февруари до юни 2019 г. (7) Освен това други държави, спрямо които са наложени антидъмпингови мерки, по-специално Бразилия и Украйна, са продължили да изнасят за Съюза (8) макар и в много по-ограничени количества, отколкото преди налагане на антидъмпинговите мита.
 (22)
 С оглед на гореописаното развитие на вноса, по-специално от Русия, което не е можело да се предвиди към момента на приемане на окончателните защитни мерки, Комисията понастоящем констатира, че равнището на вноса, което е било засегнато съществено от мерки за търговска защита, е значително по-ниско от очакваното. Освен това предвид неизменно високия процент на използване на ТК през двете тримесечия, в които са били наложени окончателни защитни мерки (от февруари до юни 2019 г.), от страна на други държави износителки, по-специално Турция, Индия и Република Сърбия с дялове съответно 40 %, 15 % и 12 %, потенциалният риск от недостиг на предлагането, предвиден при налагането на окончателни мерки, към момента се определя като значително по-нисък.
 (23)
 Във връзка с това и с оглед на горепосочените промени в обстоятелствата Комисията счете, че би било в интерес на Съюза да измени разпределението на тарифната квота за категория продукти 1 и да въведе механизъм, който гарантира запазване на произхода на търговския поток и е сроден във възможно най-голяма степен на механизма, използван за останалите категории продукти.
 (24)
 Комисията посочи, че въвеждането на такава система е трудно поради естеството на категория продукти 1. Както вече беше разяснено в съображение (19), позоваването на традиционни средни равнища на вноса за периода 2015—2017 г. за целите на определянето на конкретните за всяка държава квоти би предизвикало съществен недостиг на предлагането. От друга страна, използването на 2018 г., която е първата пълна година с въведени


text:
антидъмпингови и изравнителни мерки, би могло да доведе до неподходящо разпределение. Това се дължи на факта, че обемът на вноса през 2018 г. също е бил повлиян от влизането в сила на защитните мерки (през юли 2018 г.), както и от присъствието на обем на внос вследствие на отклоняване на търговията от трети държави, което вече е било установено по отношение на категория 1 в Регламента за налагане на окончателни мерки.
 (25)
 При тези обстоятелства и при отсъствие на надлежни представителни данни за вноса за достатъчно дълъг и надежден период Комисията счете, че най-подходящият начин да се гарантира запазването на традиционните търговски потоци за категория 1 по отношение както на обема, така и на произхода би бил да се установи ограничение на дела в общата квота, който всяка отделна държава износителка може да достигне по време на съответното тримесечие.
 (26)
 За да определи този таван, Комисията анализира данните за вноса от минал период (2013—2017 г.) (9) за категория продукти 1 и установи, че през този период нито една държава износителка не е превишила стойността от средно 25 %, както и че при разглеждане на всяка една от годините поотделно най-високият дял от 28 % е бил достигнат от Турция през 2017 г. Във връзка с това Комисията счете, че за остатъка от срока на действие на мерките не следва да се допуска нито една отделна държава износителка да надхвърля дял от 30 % от общата налична за тримесечие тарифна квота.
 (27)
 Този праг би следвало да даде достатъчно свобода на държавите износителки да попълнят пазарните дялове, оставени незаети от държавите доставчици, спрямо които са наложени антидъмпингови или изравнителни мерки, като същевременно се запазват във възможно най-голяма степен традиционните търговски потоци и се гарантира достатъчно многообразие на предлагането за ползвателите в Съюза, така че да се сведе до минимум потенциалният риск от недостиг на предлагането (10).
 (28)
 Според Комисията чрез тази корекция на разпределението на ТК се постига подходящ баланс между законните права на различните страни в съответствие с интереса на Съюза.
 Специфична оценка: категория 4Б — ламарини с метално покритие, използвани основно в автомобилната промишленост
 (29)
 В Регламента за налагане на окончателни мерки Комисията реши, че е в интерес на Съюза да раздели категория 4 (ламарини с метално покритие) на две подкатегории: 4A и 4Б. Целта на разделянето беше да се запази във възможно най-голяма степен традиционното равнище на вноса за автомобилния сектор на ЕС. На практика предвид многото видове продукти, съдържащи се в категория 4, Комисията идентифицира сериозен риск видовете стомана, необходими за автомобилния сектор на ЕС, да бъдат изтласкани от други „стандартни“ подкатегории. Припомня се, че повечето стандартни видове в тази категория понастоящем са обект на антидъмпингови мерки за разлика от по-специализираните продукти, които не са били обхванати в съответното искане за антидъмпингови мерки.
 (30)
 Като част от прегледа Комисията получи множество становища от заинтересовани страни, засегнати от разделянето на двете подкатегории, в това число и от Европейската асоциация на автомобилните производители (ACEA), правителствата и производителите износители на Корея и Китай. В получените становища се подчертава, че настоящото


text:
подразделяне не изпълнява напълно ефективно целите, за които е предвидено. Освен това заинтересованите страни твърдят, че липсва яснота в определението на продуктите по отношение на тяхното причисляване към дадена подкатегория, и по-специално че вносът на т.нар. „класове за автомобилната промишленост“ е изтласкан от стандартните категории в ущърб на автомобилната промишленост.
 (31)
 Някои заинтересовани страни представиха различни предложения за повишаване на ефективността на ТК за тази категория. По-специално ACEA и правителството на Китай поискаха Комисията да приеме освобождаване за специфична употреба за вноса на класовете стомана в категория 4Б, които са предназначени за употреба в автомобилната промишленост. Други заинтересовани страни, като правителствата на Корея, Тайван и Китай, поискаха като алтернативен вариант да се увеличи равнището на тарифната квота и също така да се въведе система, която да гарантира, че традиционните обеми за автомобилния сектор са предпазени ефективно от внос на други видове стомана. От своя страна стоманодобивната промишленост на Съюза се съгласи, че потенциалното заобикаляне от категория 4А на антидъмпинговите мерки трябва да се разследва и че е необходимо да се намери решение за автомобилния сектор, без обаче категория 4Б да се изключва от приложното поле на мерките.
 (32)
 Анализът, извършен от Комисията при прегледа на окончателните мерки, потвърждава, че традиционните търговски потоци за попадащите в категория 4Б продукти действително са нарушени. Съгласно статистическите данни на Евростат за вноса Китай (на който е била разпределена една от най-големите конкретни за всяка държава тарифни квоти) е изчерпал изцяло своята конкретна тарифна квота в рамките на едно тримесечие (2 февруари — 31 март 2019 г.) и впоследствие е използвал значителна част от общата ТК (над 75 %) в последното тримесечие на същия период (1 април — 30 юни 2019 г.).
 (33)
 Освен това Комисията посочи, че Китай е изчерпал само за един ден годишната си конкретна тарифна квота за втората година от срока на мерките (1 юли 2019 г. — 30 юни 2020 г.). Следователно съществува съмнение дали този внос наистина се състои от т.нар. „класове за автомобилната промишленост“. Във всеки случай горепосоченото изчерпване на годишната конкретна тарифна квота за държавата в рамките на един ден също показва, че традиционните търговски потоци за тази подкатегория са били изместени. Ако не се внесе корекция в действието на TK за категория 4Б, така че да се гарантира придържане към предвидената цел за запазване на традиционното равнище на вноса от различни държави доставчици за автомобилната промишленост, тази тенденция вероятно би се влошила допълнително.
 (34)
 Комисията запази становището си, че няма основания за изключване на която и да е от категориите продукти, обхванати от мерките, било то чрез изрично изключване на категория продукти 4Б или чрез освобождаване за специфична употреба (11). Така Комисията отхвърли искането за освобождаване за специфична употреба на класовете за автомобилната промишленост.
 (35)
 Комисията обаче призна, че е в интерес на Съюза традиционните търговски потоци за видовете продукти, използвани от автомобилния сектор на ЕС, да бъдат обособени. Един от начините това да бъде постигнато е използването на категория 4Б да бъде ограничено единствено до вноса, за който може да се докаже, че е предназначен


text:
за специфична употреба в автомобилния сектор.
 (36)
 Във връзка с това Комисията счете, че е в интерес на Съюза да се коригира действието на тарифната квота за категория 4, както следва. За да се възползват от тарифната квота за категория 4Б, попадащите в нея категории стоманени продукти, които в действителност се използват за производството на части за автомобили, трябва да бъдат поставени под режим на специфична употреба съгласно член 254 от Регламент (ЕС) No 952/2013 (12). Щом разпределената тарифна квота за категория 4Б бъде изчерпана, ще се прилага митото върху вноса извън квотата в размер на 25 %.
 (37)
 Въпреки това, тъй като определени кодове по КН, които понастоящем са групирани в категория 4Б, не се използват единствено от автомобилната промишленост, беше необходимо да се коригира разпределението на кодовете между категории 4A и 4Б, за да се гарантира запазване на съответния износ на продукти, които не се използват в автомобилната промишленост. За целта обхватът на категория 4A беше разширен и преразгледан, както следва: всички кодове по КН, които преди са били групирани единствено в категория 4Б, вече ще са част и от категория 4A. Вследствие на това обхватът на категория 4A ще бъде разширен. Същевременно обхватът на категория 4Б остава непроменен.
 (38)
 В съответствие с това в бъдеще вносът на продукти, които попадат в кодове в категория 4Б, но не са предназначени за употреба в автомобилната промишленост, следва да се осъществява единствено в категория 4A. За сметка на това целият внос на продукти, предназначени за употреба в автомобилната промишленост, следва да се осъществява в категория 4Б и да отговаря на изискванията на режима специфична употреба, както е посочено в съображение 36 по-горе.
 (39)
 Поради тази корекция ще се предостави на Индия единна конкретна тарифна квота за държавата в категория 4A (обединяваща обемите на конкретната тарифна квота за държавата, разпределена за категории 4A и 4Б), тъй като информацията, с която разполага Комисията, сочи, че тази държава няма износ с цел употреба в автомобилния сектор.
 (40)
 Поради информацията, получена при консултациите с Република Корея, Комисията коригира равнището на конкретната за държавата тарифна квота в категории 4А и 4Б. Частта от ТК по категория 4Б, съответстваща на кодовете по КН, които преди това са били посочени изключително в тази категория и които не са били предназначени за използване в автомобилната промишленост, сега се прехвърля към конкретната за Република Корея тарифна квота по категория 4А, за да могат продукти от тази категория да се изнасят за пазара на Съюза. Комисията счете, че в интерес на Съюза тази корекция следва да се въведе, за да се подобри ефикасността на окончателните мерки по отношение на тази категория и да се гарантира, че вносът от автомобилната промишленост на ЕС не се ограничава ненужно.
 Специфични оценки: категория 16 — валцдрат
 (41)
 Комисията получи множество искания във връзка с тази категория продукти. Първо, от Комисията беше поискано да коригира равнището на ТК в посока увеличение, за да се избегне потенциален недостиг на предлагането на пазара на Съюза. По-специално някои страни поискаха увеличаване на равнището на ТК с до 20


text:
% или използване на равнището на вноса за периода 2016—2018 г. като основа за преразглеждане на равнището на ТК. Други отправиха искане ТК да бъде коригирана изцяло, така че да отразява ръст в търсенето в Съюза.
 (42)
 Второ, някои заинтересовани страни изложиха аргументи, че производителите от Съюза не са увеличили (и не са в състояние да увеличават допълнително) капацитета или производството до равнището, необходимо за удовлетворяване на настоящото и бъдещото търсене на валцдрат в Съюза. Освен това според тях производителите на валцдрат от Съюза снабдяват основно свързаните с тях ползватели надолу по веригата, като по този начин намаляват наличните количества валцдрат, предназначени за отворения пазар, което подкопава позицията на независимите ползватели, т.е. тези, които не са вертикално интегрирани. Вследствие на това независимите ползватели биха били изправени пред значителни ограничения на достъпа до достатъчни количества валцдрат.
 (43)
 Трето, според някои заинтересовани страни изчерпването на определени тарифни квоти не може да се дължи на натрупване на запаси за тази категория продукти и по-скоро вносът е осъществяван при редовни и последователни равнища до изчерпването на съответните тарифни квоти.
 (44)
 Четвърто, няколко заинтересовани страни поискаха от Комисията да предостави конкретни за всяка държава ТК на определени държави на произход, тъй като те ще предлагат специфични подкатегории продукти на пазара на Съюза. В същия дух някои заинтересовани страни изложиха аргументи, че определени подкатегории следва да бъдат изключени или че Комисията следва да раздели тази категория продукти, като разпредели конкретни ТК за новите подкатегории.
 (45)
 Пето, някои страни поискаха разделяне на тази категория, така че използваните в автомобилния сектор подкатегории да имат собствена тарифна квота.
 (46)
 На последно място, една заинтересована страна изложи аргументи, че не е в състояние да произвежда конкретен вид продукт, тъй като защитните мерки са ограничили нужното количество от определен вид валцдрат; няколко страни поискаха също така неизползваната конкретна за всяка държава ТК да бъде прехвърляна към остатъчната ТК в последното тримесечие на всеки период (1 април — 30 юни).
 (47)
 В рамките на прегледа Комисията разгледа внимателно всички тези становища. На първо място Комисията установи, че макар в известието за започване на разследването в рамките на прегледа да е признала, че при тази категория се наблюдава особено бързо използване както на определени конкретни за всяка държава ТК, така и на общата ТК в последното тримесечие на първия годишен период (т.е. 1 април — 30 юни 2019 г.), цялостното предлагане на този продукт не изглежда да е било ограничено извън обичайното. Не са били налице признаци на съществено нарастване на търсенето, които да сочат, че има промяна в обстоятелствата. Всъщност анализът на използването на ТК показа, че макар някои държави да са изчерпали индивидуалните си ТК много бързо, през последните две седмици (13) на последното тримесечие на първата година от прилагането на мерките в ТК все още е имало неусвоено количество от поне три държави на произход (Молдова, Швейцария и Украйна), представляващи над 6 % от сумарната разпределена за периода тарифна квота. В края на първата година, в която мерките са били в сила, все още е имало неусвоено количество в ТК